बीएमके र टाइम्सलाई सफलता
विशाल मिलन केन्द्र (बीएमके) ले प्रथम अनमोल स्मृति पुरुष खुला बास्केटबल प्रतियोगितामा जित पाएको छ ।
काठमाडौँ — विशाल मिलन केन्द्र (बीएमके) ले प्रथम अनमोल स्मृति पुरुष खुला बास्केटबल प्रतियोगितामा जित पाएको छ ।चन्डोलस्थित घरेलु कोर्टमा बीएमकेले कीर्तिपुरलाई ५४–४९ स्कोरले पराजित गर्‍यो । बीएमकेका दीपसन केसीले २१ स्कोर जोडे ।बीएमकेले पहिलो क्वाटरमा २१–९ को अग्रता बनाउँदै जित आधार खडा गरेको थियो । दोस्रो क्वाटरमा ८–७ को झिनो अग्रता कायम गरेको बीएमके तेस्रोमा ९–१४ र चौथोमा १६–१९ ले पछि पर्‍यो ।शिवसेना नेपाल ललितपुरद्वारा आयोजित प्रतियोगितामा टाइम्स र रोयलले सफलता पाए । समान २–२ खेल खेलेका रोयल र टाइम्सको यो लगातार दोस्रो जित हो । टाइम्सले गोल्डेनगेटलाई ८४–६० ले हरायो । टाइम्सका मवीन्द्र क्षेत्रीले २६ स्कोर गरे । चारै क्वाटर आफ्नो पक्षमा परेको टाइम्सले क्रमशः २२–१२, १६–१५, २४–१४, २२–१९ स्कोर गर्‍यो ।रोयलले क्याम्पियनमाथि ६५–४४ को सहज जित दर्ता गर्‍यो । रोयलका निकेश मगरले १२ स्कोर बटुले । पहिलो क्वाटरमा १९–१२ को अग्रता लिएको रोयल दोस्रोमा १०–१२ ले पछाडि पर्‍यो । रोयल तेस्रोमा १७–९ र चौथोमा १९–११ ले अगाडि रह्यो ।